b'\n_START_ARTICLE_\nJustus Georg Schottelius\n_START_SECTION_\nDelo\n_START_PARAGRAPH_\nLeta 1663 je iz\xc5\xa1lo njegovo najpomembnej\xc5\xa1e in najobse\xc5\xbenej\xc5\xa1e delo z naslovom Iz\xc4\x8drpno delo nem\xc5\xa1kega glavnega jezika (v izvirniku Ausf\xc3\xbchrliche Arbeit Von der Teutschen Haubt Sprache), ki je povzemalo vse takratno znanje na podro\xc4\x8dju jezikoslovja. Zaradi njegovih trditev, prevdsem na podro\xc4\x8dju besedotvorja (s tvorbami zlo\xc5\xbeenk na podlagi izhodi\xc5\xa1\xc4\x8dnih besed), kot tudi njegovega kulturno pedago\xc5\xa1kega vpliva samega dela, ki se ka\xc5\xbee v vredotenju nem\xc5\xa1\xc4\x8dine z ostalimi jeziki, je bil zelo cenjen in je vplival na marskateri nadaljnji proces razvoja nem\xc5\xa1\xc4\x8dine. Vpeljal je termine za lingvisti\xc4\x8dne in gramati\xc4\x8dne izraze, kot so \xc2\xbbEinzahl\xc2\xab, \xc2\xbbMehrzahl\xc2\xab, \xc2\xbbStammform\xc2\xab\xc2\xa0itd.'